cyanic-selkie/wikianc huggingface dataset:
Torino FC
Historie
Den opprinnelige klubben ble stiftet i 1890 under navnet Internazionale Torino, og skiftet navn til FC Torino i 1906. Klubben vant det første av sine sju ligamesterskap i 1928, etter å ha blitt nektet ligagullet på grunn av påståtte regelbrudd sesongen før. Torinos glansdager var i perioden like etter andre verdenskrig da klubben vant fire strake ligamesterskap, anført av sin superstjerne og kaptein Valentino Mazzola. «Grande Torino», som laget fra denne perioden blir kalt på folkemunne, blir regnet for å være et av Italias beste lag gjennom tidene, og utgjorde grunnstammen i det italienske landslaget.
Grande Torinos dominans sluttet brått 4. mai 1949, da laget var på vei hjem fra en oppvisningskamp i Portugal, og klubbens fly krasjet i Superga-høydene utenfor Torino. Samtlige passasjerer mistet livet, og utslettet hele laget unntatt forsvarsspilleren Sauro Tomà, som ikke ble med på turen på grunn av en kneskade. I 1948/49-sesongens fire siste kamper måtte Torino stille med et rent juniorlag, og som et tegn på respekt gjorde motstanderne det samme. Grande Torino vant sitt siste ligamesterskap posthumt i 1949, og etter ulykken har klubben aldri nådd de samme høydene.
I 1959 rykket Torino ned i Serie B for første gang i klubbens historie, men rykket opp igjen sesongen etter. De neste 30 sesongene var Torino vanligvis på øvre halvdel av tabellen i Serie A, men bortsett fra ligamesterskapet i 1975/76, var klubben aldri noen seriøs mesterskapskandidat. Torino rykket ned i 1989, og har siden da rykket opp og ned noen ganger. Klubben spiller nå i Serie A 2017/18 sensongen.
Torino har ikke så veldig mange meritter i Europa. Europacupene hadde ennå ikke blitt opprettet i klubbens glansdager på 1940-tallet, men Torino kom til finalen i UEFA-cupen i 1991/92, men tapte denne over to kamper mot Ajax.
Eksterne lenker
http://www.torinofc.it/en
Vestbredden
Vestbredden (Cisjordan) er et landområde i Palestina, vest for elven Jordan. Området avgrenses av Israel i nord, vest og sør, og av Jordan i øst. Vestbredden er på 5844 km2.
Danilov
Danilov (russisk: Дани́лов) er en by i Jaroslavl oblast i Russland. Jaroslavl. Innbyggertall: 17 245 (folketelling 2002).
Vestbredden
Befolkningen består av 2,5 millioner palestinere, i tillegg til over en halv million israelere som er bosatt i godt over hundre israelske bosetninger som alle anses å være i strid med folkeretten, fordi de er opprettet på okkupert territorium.
Området var fra 1920 til 1948 del av det britiske mandatområdet Palestina. Denne delen av Palestina skulle i henhold til FNs delingsplan for Palestina være del av en palestinsk stat. Under den arabisk-israelske krig i 1948 ble området okkupert av kongeriket Jordan (daværende Transjordan) og deretter annektert av jordanerne i 1950. Denne anneksjonen ble, med unntak av Storbritannia, Irak og Pakistan, ikke internasjonalt anerkjent. Navnet «Vestbredden» stammer fra denne tiden under jordansk styre.
Etter seksdagerskrigen i 1967 har Vestbredden vært okkupert av Israel. Med resolusjon 242 av november 1967 krevde FNs sikkerhetsråd at Israel fjernet sine militære styrker fra områder de hadde okkupert. Resolusjonen nevnte ikke spesielt Vestbredden, men brukte med hensikt flertallsbetegnelsen områder. Det ble også krevd at det ble avtalt sikre grenser som alle parter kunne være i trygghet innenfor. Israels okkupasjon av Vestbredden anses som illegal av verdenssamfunnet. Israelske myndigheter har imidlertid avvist disse påstandene og ofte omtalt dem som «omstridte områder».
Oslo-avtalen fra 1993 førte til at Vestbredden ble inndelt i enkelte områder med begrenset palestinsk selvstyre, områder med delt kontroll og områder under fortsatt israelsk kontroll.
Danilov
Økonomi og næringsliv
Byens industri består i et større meieri og en del treforedling. Det er også en større jernbanestasjon i byen, hvor lokomotiver byttes fra elektrisk system 3kV likestrøm til 25kV vekselstrøm, og vice versa. Det går jernbanelinjer til Jaroslavl, Vologda, og Buj.
Vestbredden
Området tenkes å inngå i en mulig fremtidig palestinsk stat sammen med Gazastripen.
Vannressurser
I de palestinske områdene er grunnvann den primære vannkilden. Vestbredden ligger over tre hovedbasseng: Vestre, østre og nordøstre grunnvannsmagasin. De palestinske territoriene er antatt å ha den høyeste forekomsten av grunnvannsreserver i hele regionen. Den største kilden er vestre grunnvannsmagasin, men østre magasin er også et viktig område for grunnvannsutnyttelse. Hele det østre delmagasinet drenerer østover og sørøstover mot Jordandalen og Dødehavet. Gjenfylling av vann til magasinene skjer primært gjennom nedbør i vintermånedene.
Etter seksdagerskrigen i 1967 erklærte Israel vannressursene i de okkuperte områdene på Vestbredden og i Gaza for statseiendom og overførte kontrollen til områdets militære kommando. All boring og bygging av ny infrastruktur for vannforsyning uten spesialtillatelse ble forbudt. Fram til i dag er ytterst få slike tillatelser blitt gitt, både til jordbruksformål og privathushold. I 1982 ble ansvaret overført til de israelske vannmyndighetene, Israeli Water Authority Mekorot. Under fredsforhandlingene på begynnelsen av 90-tallet, som munnet ut i Oslo-avtalen, fikk de palestinske vannmyndighetene, Palestinian Water Authority, det formelle ansvaret, men Israel har opprettholdt kontrollen over palestinsk uttak av vann på Vestbredden. Palestinere på Vestbredden har heller ikke tilgang til vannet i Jordanelva, som i dag deles mellom Israel: 65 %, Jordan: 23,4 %, Syria: 11 % og Libanon: 0,3 % av årlig vannføring. Tross befolkningsvekst har derfor palestinerne måttet holde seg til det samme vannforbruket som på midten av 1960-tallet.
Internasjonal lov forbyr en okkupasjonsmakt å utnytte ressursene i det okkuperte territoriet, men likevel ble i 2004 en tredjedel av vannet som går til Israel og israelske bosettinger hentet fra kilder på Vestbredden og i Gaza, og en tredjedel fra Jordanelva. Rundt 80 prosent av vannressursene på Vestbredden er i dag (2004) under israelsk kontroll og går til Israel og israelske bosettinger i de okkuperte områdene.
Hver israelsk bosetter forbrukte gjennomsnittlig seks ganger mer vann enn en palestiner i 2004. Hovedårsaken til det lave palestinske forbruket er at vannressursene er gjort utilgjengelige, og forbruket reflekterer ikke det faktiske behovet. En annen forklarende faktor for det høye forbruket i Israel er en generelt høyere levestandard. Israel har dessuten et jordbruk som bruker mye vann, blant annet dyrking av sitrusfrukter.
Få kloakkrensesystemer er utviklet og behovet for utbedring av sanitære forhold er stort. De vannkildene som ble boret før 1967 er fremdeles i bruk (2004), og mangel på vedlikehold og rehabilitering har ført til lekkasje, rust og skader på vannrør, pumper og beholdere. Beregnet gjennomsnittlig vanntap på grunn av lekkasje fra vannrør er 30 prosent (2004). I Nablus ble det eksisterende ledningsnettet konstruert i 1930-årene, og det har per 2004 ikke blitt rehabilitert eller byttet. Her er lekkasjen fra vannrørene enkelte steder opp i hele 70-80 prosent (2004).
University of Rhode Island
University of Rhode Island er et delstatseid land-grant-universitet i Kingston i delstaten Rhode Island, USA. Det ble opprettet som landbruksskole i 1888 og er også et sea- og urban-grant-universitet. Det ble universitet i 1951.
Ved universitetet var det 15 062 studenter og 706 vitenskapelig ansatte i 2006, og samme året var skolepengene US$ 7 724 for studenter folkeregistrert i Rhode Island. Studiene gis opp til doktorgradsnivå.
Reklameflyvning
Reklameflyvning er spredning av reklame eller markedsføring ved hjelp av luftfartøyer.
Varmluftballonger med påmalte firmanavn eller logo brukes også til reklameflyvning. Varmluftballonger kan også være utformet som et produkt, f.eks. en banan. Reklameflyvning krever avtale med flykontroll og tillatelse fra politiet.
Den internasjonale domstolen
Den internasjonale domstolen (fransk: Cour internationale de justice, CIJ, engelsk International Court of Justice, ICJ) er FNs domstol og folkerettens eneste generelle internasjonale domstol. Den internasjonale domstolen er det øverste juridiske organ i FN. Den ble etablert i 1945 for å erstatte den tidligere domstolen for mellomfolkelig rettspleie og startet sin virksomhet året etter. Domstolen har sete i Haag i Nederland.
Virksomhet
Den internasjonale domstolen har sitt grunnlag i FN-paktens artikkel 7. Domstolen er pålagt å sørge for at internasjonale lover blir etterfulgt. Bare stater kan være parter i saker som blir tatt opp av domstolen, noe som betyr at mellomstatlige organisasjoner, ikke-statlige organisasjoner, selskaper og individer er avskåret fra å få sine saker prøvd for domstolen.
Dersom en stat ikke ønsker å være part kan den ikke tvinges til det, men godtar en stat å være med er den i utgangspunktet forpliktet til å respektere domstolens beslutning. Etter at domstolen fastslo at USAs skjulte engasjement i den nicaraguanske borgerkrigen var i strid med folkeretten trakk USA seg fra domstolens forpliktende jurisdiksjon i 1986. USA godtar domstolens jurisdiksjon fra tilfelle til tilfelle. Kapittel XIV i FN-vedtektene gir FNs sikkerhetsråd rett til å fremtvinge beslutningene som domstolen har fattet. Dette kan imidlertid hindres med vetoretten som sikkerhetsrådets fem permanente medlemmer har.
Sammensetning
Domstolen har 15 dommere, som velges av FNs generalforsamling og Sikkerhetsrådet for niårige perioder ut fra en liste foreslått av den faste voldgiftsdomstolens nasjonale medlemmer. Et medlem kan sitte i maksimalt tre perioder. For å sikre kontinuitet foregår valgene hvert tredje år, og fem av dommerne velges ved hvert av valgene. Tjenestetiden for dommerne ender den 5. februar i det angjeldende året. Domstolen velger selv president og visepresident, og disse sitter i en treårsperiode. Helge Klæstad var Norges første dommer i den internasjonale domstolen i 1946, og han tjente også som president der i perioden 1958 - 1961. Den eneste andre nordmannen som har tjenestegjort i domstolen er Jens Evensen i perioden 1985–1994.
Dommerne som velges til den internasjonale domstolen må enten være høyesterettsdommere i hjemlandet eller være utdannede jurister med kyndighet i folkerett
Fordelingen av dommerne følger samme prinsipp som Sikkerhetsrådet, og alle verdensdeler skal være representert. Tanken er at domstolen skal representere verdens forskjellige sivilisasjoner og rettssystemer. Fem av dommerne kommer også fra de fem faste medlemsstatene i Sikkerhetsrådet: USA, Kina, Russland, Frankrike og Storbritannia. Likevel er det ikke slik at dommerne representerer sine land, dommerne skal være helt uavhengige. Om en dommer skulle dø, velges vanligvis en ny dommer av samme nasjonalitet for den gjenværende mandatperioden. Det kan aldri finnes mer enn ett medlem av samme nasjonalitet for samme periode. Ifølge artikkel 9 i domstolens vedtekter skal domstolen som helhet representere «sivilisasjonens ulike hovedformer og verdens fremste rettssystemer». Regelen om geopolitisk sammensetning av domstolen er ikke foreskrevet i domstolens vedtekter.
Ad hoc-dommere
Artikkel 31 i vedtektene fastsetter en prosedyre der ad hoc-dommere kan sitte i omstridte saker for domstolen. Dette systemet lar enhver part i en omstridt sak nominere en dommer de måtte ønske. Det er åpning for at så mange som sytten dommere kan sitte i en sak. Et land som allerede er representert med et fast medlem i domstolen har ikke anledning til å velge inn en ad hoc-dommer.
Dette systemet kan virke rart i sammenligning med innenlandske domstolprosesser, men formålet er å oppmuntre stater til å sende saker til domstolen. For eksempel, dersom en stat vet at den vil ha en rettslig representant som kan delta i diskusjoner og tilby andre dommere lokalkunnskap og forståelse av statens perspektiv, kan staten være mer villig til å underkaste seg domstolens jurisdiksjon. Selv om dette systemet ikke passer helt overens med det juridiske formålet til domstolen, er det vanligvis av liten praktisk betydning. Ad hoc-dommere stemmer vanligvis (men ikke alltid) i favør av staten som har oppnevnt dem og dermed utligner de hverandre.
Kamre
Vanligvis kommer domstolen sammen i plenum, men i de siste femten årene har den til tider trådt sammen som et kammer. Artiklene 26-29 av vedtektene tillater retten å danne mindre kamre, vanligvis bestående av 3 eller 5 medlemmer, for å høre tilfeller. To typer kamre er nevnt artikkel 26, et kammer kan dannes for spesielle kategorier av saker, samt dannelsen av ad hoc-kamre for å høre bestemte tvister. Av disse er Ad hoc-kamrene er oftest innkalt. I 1993 ble et spesielt kammer ble etablert for å håndtere miljøsaker spesielt, men dette kammeret har så langt aldri vært brukt.
Norge i Den internasjonale domstolen
Norge har vært involvert i tre tvister siden opprettelsen av Den internasjonale domstolen i 1945. Norge har ikke tatt initiativet til noen av sakene, men blitt bedt om å møte etter stevninger fra henholdsvis Storbritannia, Frankrike og Danmark. Ved alle tre tilfellene hadde Norge et fast medlem i domstolen, i de to første satt Helge Klæstad og i den siste satt Jens Evensen.
Den første saken gjaldt fiskerigrensene mellom Norge og Storbritannia og ble avgjort 18. desember 1951 i Norges favør. I den andre saken, kalt gullklausulsaken, ble den norske påstanden tatt til følge i en sak som dreide seg om tilbakebetaling av lån Norge hadde tatt opp i Frankrike, men realiteten i tvisten ble ikke avgjort. Dommen ble kunngjort 6. juli 1957. Den tredje saken ble avgjort 14. juni 1993 etter at Danmark hadde bedt domstolen avgjøre tvisten om fiskerisonen mellom Jan Mayen og Grønland. Danmark fikk delvis medhold i denne saken.
Bartosz Nowicki
Bartosz Nowicki (født 26. februar 1984 i Gryfice i Polen) er en polsk mellomdistanseløper. Han har EM-medalje både som junior og senior for Polen.
Junior
I 2001 deltok han ved Ungdoms-VM i friidrett i Debrecen, og kom på sjetteplass. Ved Junior-EM i friidrett 2003 vant han gull på 1500 meter, foran Tom Lancashire og Olle Walleräng. Han deltok også ved U23-EM i friidrett 2005 i Erfurt, der han kom på niendeplass på 1500 meter, med tiden 3.51,44. I kvalifiseringen løp han på 3.45,21.
Senior
Han deltok ved Lag-EM i friidrett 2010 i Bergen. Her løp han 3000 meter på 8.20,16, og kom på femteplass. Polen endte på sjetteplass i lagkonkurransen.
I 2011 tok han en ny internasjonal medalje, da han vant bronse på 1500 meter ved EM i friidrett innendørs i Paris, bak Manuel Olmedo og Kemal Koyuncu.
Fess (hodeplagg)
Historikk og bruk
Fess var tidligere vanlig blant muslimske menn i Nord-Afrika, Tyrkia, Midtøsten og deler av Asia samt på Balkanhalvøya. Den ble båret for seg eller med en turban viklet omkring. Varianter av fessen har også vært brukt som del av folkedrakter i Italia og Hellas. I vesten ble fessen i enkelte orientalisme-inspirerte miljøer ansett som et moteplagg, både på 1800-tallet og de første tiårene av 1900-tallet, men brukes i dag bare som utkledningstøy der. Fesser for kvinner kan være laget av kostbare, dekorerte stoffer.
Fessen ble særlig forbundet med det gamle embetsmannsveldet i Det osmanske riket. Den ble påbudt for tyrkiske statstjenestemenn og soldater i Hellas og Tyrkia i 1832, men forbudt i Tyrkia i 1926, da Kemal Atatürk ville modernisere landet og erstattet fessen med vesteuropeiske hodeplagg i den såkalte hattereformen. I 1928 ble den også forbudt av sjah Reza Pahlavi i hans ambisøse moderniseringsplaner for Iran. Fessen ble båret av overklassen i Egypt inntil 1953, året etter militærkuppet i landet, da hodeplagget ble forbudt også der.
Fessen var for mange et symbol på å være rettroende muslim. Når en fem ganger om dagen ba sin bønn til Allah, med kroppen vendt mot Mekka og hodet bøyd mot bakken under salah, kom en hattebrem i veien og en måtte snu luekyggen bak. Imidlertid passet den bremløse, runde fessen til denne aktiviteten.
Liknende hodeplagg
Schischa er en mer tilspisset form av den flate fessen, av rød eller svart filt og med kvast i toppen. Dette navnet, også skrevet shashia og på fransk chéchia, brukes også om en lav, flat, kalottliknende variant, som ikke sjelden bæres med en turban viklet rundt.
Kufi (også kalt kofia) er en fessliknende kalott som bæres av muslimer og andre fra Afrika.
BMW E12
BMW E12 var den første 5-serie som BMW laget. E12 ble produsert fra 1972 – 1981.
BMW E28
BMW E28 var den andre modellen i 5-serien. E28 ble produsert fra 1981 til 1988
Aage Dedekam
Aage Dedekam (født 12. mars 1954 i Fredrikstad) er en norsk operasanger, kunstmaler/grafiker, scenograf, teatersjef og frimurer.
Hans sangkarriere startet under professor Søren Gangfløt, domorganist og leder for «Guttekoret» i Fredrikstad, (idag Borg Domkor), derefter hos sangpedagogen Ruth Hoel Risnæs og operasanger og sangpedagog Annelise Wallin ved Den Norske Opera & Ballet, og videre hos operasanger Marianne Roepstorf ved Det kongelige Teater i København.
Dedekam har sunget på forskjellige operascener i Europa, blant andre Arena di Verona, men han har ikke vært tilknyttet noen fast scene.
Han har tegnet og malt store scenografier, blant annet «Svinedrengen» av Hans Christian Andersen, Musikalen Showboat, musikalen Spillemand på en Takryg. Dedekam har også malt oljeportretter av prins Henrik av Danmark, og kong Harald V av Norge for Den Norske Forening i København. For Glostrup Boligselskab dekorerte han tyve husgavler i Glostrup.
Han arrangerte Opera Open Air på en «bjergtop» i Albertslund, på Københavns Vestegn i 2007, 2008, 2009 og 2010 med sangere fra hele Europa. Han arrangerte også «Opera i Fredrikstad» på Isegran, en øy i Glomma somrene 2009, 2010 og 2011 med en rekke operasangere, blant annet sopranen Anna Shafajinskaja, mezzosopranen Maria Theresa Uribe og tenoren Antonio Carangelo.
Eidselva (Ringerike)
Eidselva er ei elv som ligger i Ringerike kommune i Viken. Elva dannes i nordenden av Bliksrud-Langevannet og renner nordøstover langs riksvei 7 ned til sørenden av Torevannet, like vest for Sokna i Soknedalen.
Tocantinópolis
Tocantinópolis er en kommune i delstaten Tocantins i nordregionen av Brasil.
Attack! (brettspill)
Attack! er et brettspill designet av Glenn Dover som ble utgitt av Eagle Games i 2003. Attack! vant Origins Award for beste historiske spill i 2003.
Attack! består av to spill, som begge selges separat: Attack! og ''Attack! Expansion''. Handlingen til begge spillene er (løst) lagt til 1935. Begge spillene passer for 2- 6 spillere.
Attack!
Attack! inneholder ett spillebrett (24 x 30 tommer) hvor kontinentene Europa, Afrika, Nord-Amerika og Sør-Amerika er avbildet, og del opp i landområder. Hvert landområde blir symbolisert med en av følgende ressurser : populasjon, olje, mineraler, fabrikker eller jernbane. Disse resursene utgjør økonomien i spillet. Disse ressursene blir byttet inn i penger. De våpenartene som kan benyttes er : stridsvogn, artilleri, infanteri og kampfly. Disse er representert med plastfigurer og kan flyttes rundt på brettet. I tillegg finnes det også : ubåter, slagskip, jagere og hangarskip. Disse er representert med kort, og kan ikke flyttes rundt.
Spillet ligner på en litt mer avansert versjon av Risk.
Spillet gang
Hver spiller velger fire land de vil starte med, hvorav ett bli markert som hovedstad. I tillegg får de utdelt en del styrker.
Spillet avsluttes når det kun er en spiller er igjen.
Når det foregår kriger, enten på sjøen eller på land, så blir resultatet avgjort av terningkast. Terningene har seks sider, men ved landkrig er de ikke inndelt fra 1 til 6 slik som er vanlig. Istedenfor er det ett symbol for hver av våpengrenene som er representert, utenom for kampflyene som har to symboler og det er en blank side. Når for eksempel terningen viser en stridsvogn, så betyr det at stridsvognen til spilleren har truffet, dersom spilleren har en stridsvogn med i angrepet. Dette fører til at det er fordelaktig å alltid angripe med minst en styrke fra hver av våpengrenene. Sjøslag blir avgjort med vanlige D6-terninger.
Spillet er det opp i faser, hvor man kan gjøre tre av følgende handlinger:
Attack! Expansion
Sammen med ''Attack! Expansion'', så kommer det et nytt spillebrett som kan brukes sammen med det gamle. Det nye brettet inneholder verdensdelene Asia og Oseania. I tillegg blir det innført plastfigurer til båtene, politiske handlingskort, teknologikort, handelsruter og politisk styresett. Havet blir også delt opp i forskjellige soner, og skipene spiller en viktigere rolle enn i Attack!. Oljereserver som en ressurs blir også innført.
''Attack! Expansion'' minner mer om Axis and Allies en om Risk.
Spillet gang
Benytter samme grunnregler, men har noen tillegg: gjøre det vanskeligere for motstanderne, for eksempel ved å støtte nøytrale land med styrker.
Vietnams grenseovertredelser i Thailand
Vietnams invasjon av Kambodsja i 1978 utgjorde en mulig trussel for Thailands nasjonale sikkerhet. Regjeringen i Bangkok hadde ikke lenger Kambodsja som en buffersone mot det kommunistiske Vietnam. Thailand måtte dermed inntre i rollen som en grensestat mot et sterkt Vietnam, som hadde 300 000 soldater i Kambodsja og Laos. Regjeringen i Thailand styrket derfor landets forsvarskapasitet i øst, og forsvarsbudsjettet i Thailand steg på grunn av dette.
Tilhengere av Pol Pot hadde krysset grensen over til Thailand, for å fortsette kamphandlingene derfra. Vietnam sendte derfor soldater inn i Thailand, uten tillatelse fra regjeringen i Bangkok, for å innhente disse geriljagruppene. Flere alvorlige sammenstøt mellom Thailand og Vietnam fant sted i løpet av perioden 1979 til 1988.
Kina reagerte meget sterkt, og svarte på sin side med å angripe Vietnam og utløste en alvorlig konflikt mellom de to landene. Dette påvirket ikke de vietnamesiske handlingene i Kambodsja. Til tross for voldelige tilstander og store sivile tap i Thailand, utviklet dette aldri seg til noen krig. Etterhvert som det pro-vietnamesiske regimet i Kambodsja ble styrket, begynte Vietnam å overlate sikkerhetsansvaret mer og mer til kambodsjanerne selv. Landet begynte allerede i 1984 å trekke seg ut, men var aldri offisielt ute før i 1989, etter å ha knust Røde Khmer nesten fullstendig.
Årsaker
Siden Thailand var det ASEAN-medlemmet som var mest sårbar for et vietnamesisk angrep, var landet en av hovedkritikerne av Vietnams invasjon av Kambodsja på slutten av 1978. Thailand mistenkte at Vietnam hadde langsiktige målsetninger i regionen, og fryktet av vietnameserne ville komme til å støtte det kommunistiske opprører i landet. Det var denne frykten som i sin tid hadde ført til at Thailand hadde sluttet seg til USA under Vietnamkrigen. I 1979, etter Vietnams militære okkupasjon av Kambodsja viste seg å være av det langsiktige slaget, ble Thailand bekymret og søkte en allianse med Vietnams fiende, Folkerepublikken Kina. Kina var ydmyket av at Vietnam hadde styrtet deres allierte regime i Kambodsja, og fordi at de hadde mislyktes i å tre støttende inn for sin allierte på en effektiv måte. Thailands åpenbare samarbeid med Kina bidrog til å skade forholdet med Vietnam ytterligere.
I 1973 hadde den thailandske regjeringen gjort et forsøk på å til en viss grad forbedre forholdet til Vietnam, da landet foreslo å fjerne alle amerikanske soldater fra thailandsk jord og begynne å føre en mer nøytral utenrikspolitikk. Vietnameserne svarte med å sende en delegasjon til Bangkok, men samtalene gikk i stå før prosessene med å forbedre relasjonene mellom de to landene kunne tre i kraft. I 1976 ble det gjort et nytt forsøk, hvor thailenderne forsøkte å få til handelsforbindelser og økonomisk samarbeid, men et militærkupp i oktober førte til innsettelsen av et nytt regime i Thailand som var minste sympatisk til Vietnam. Til tross for en omfattende konferanse i mai 1977 som angikk Mekong-utviklingsprosjektet, et større samarbeid som hadde stoppet opp på grunn av Vietnam-krigen, fortsatte relasjonene å forverre seg. Når vietnameserne omsider begynte å gjennomføre omfattende grenseraid som resulterte i store thailandske tap, både militære og sivile, ble relasjonene helt ødelagt.
Militært sett hadde Vietnam en viktig fordel. Landets generaler hadde erfaring etter 35 år med nesten sammenhengende krig, og landets hær var en av de største i verden. Vietnams folkehær hadde fire ganger større personell enn Den kongelige thailandske hær, og var i tillegg en langt mer erfaren hær enn den thailandske. I tillegg hadde Sovjetunionen utstyrt Vietnams folkehær med noe av det beste utstyret som fantes på den tiden. Disse faktorene førte til at Vietnam hadde langt større militær kapasitet enn Thailand, noe som kom frem gjennom at Thailand hadde større menneskelige tap under konflikten enn Vietnam. Imidlertid hadde Thailand sterke forbindelser med Kina, som samtidig kjempet en utmattelseskrig mot Vietnam fra nord. Samarbeid mellom Thailand og Kina førte til at Kina ofte svarte på vegne av Thailand når Vietnam drev aktiviteter inne på thailandsk territorium. Dette bidrog til å tilspisse konflikten.
Konklusjon
Vietnams grenseraid kan fra et militært standpunkt anses som en suksess, ettersom vietnameserne lyktes i å svekke Røde Khmers operative evne betraktelig. Røde Khmer fikk vanskelig for å trenge inn i Kambodsja, etter at den vietnamesiske okkupasjonsmakten satte opp et langt gjerde langs grensen og minela enorme områder. Disse minene utgjør idag en stor trussel mot befolkningen i området, og har ført til mye lidelse. Den voldsomme krigen Vietnam førte mot Røde Khmer, selv etter at geriljaen trakk seg inn i Thailand, førte til at Thailand i stor grad tilnærmet seg Kina. Forholdet mellom Thailand og Vietnam forble anstrengt lenge, og Thailand er fortsatt bekymret for vietnamesiske planer i regionen. Enkelte historikere har påpekt at Vietnam gjerne hadde ønsket å innsette et kommunistisk regime i Thailand, men ikke kunne på grunn av økonomiske årsaker.
Just 4 Fun
Just 4 Fun var en norsk gruppe bestående av Hanne Krogh, Marianne Antonsen, Jan Groth og Eiríkur Hauksson.
Ren 60
Gruppen ble satt sammen av radiomannen Tor Andersen, og var ment for å være et treukers sommershow med 60-tallsmusikk på restaurant Oliver i Sarpsborg. Det ble i stedet fem måneder i Sarpsborg med fulle hus. Etter dette tok de showet på norgesturné og senere til et lengre opphold på Oslo Plaza.
Melodi Grand Prix
Da NRK avlyste Melodi Grand Prix 1991, ble Just 4 Fun valgt til å representere Norge i Eurovision Song Contest i Roma med melodien «Mrs. Thompson», skrevet av Dag Kolsrud. Låten ble nummer 17 av 22, mens vinneren ble Sverige og Carola med «Fångad av en stormvind».
Plater
Medlemmene fortsatte etter hvert som soloartister, men våren 2008 ble alle samlet til en suksessfull gjenforening i Sarpsborg og i Fredrikstad.
Fylkesvei 202 (Østfold)
Fylkesvei 202 var betegnelsen på veien som går mellom Svikebøl i Hobøl og Spydeberg stasjon i Østfold. Veien er 10,3 km lang, og heter Lyserenveien.
2019 ble veien del av fylkesvei 122.
Overtid
Overtid har flere betydninger:
Dido
Dido har flere betydninger:
Molefunkers
Molefunkers; tungrockband fra Kongsvinger startet mars 2004.
Debuterte som «The Power Cycle» på Aurorafestivalen i Kongsvinger, juli 2004.
Molefunkers spilte hard, tung dronerock.
Oppløst september 2005.
Mars 2006 ble bandets cover av Day of the Lords kåret til «Månedens mp3» på Joy Division Central. Molefunkers besto av
Kjetil Foseid ble sanger i metalbandet Frantic Bleep fram til våren 2006, da han ble sanger i Vazelina Bilopphøggers.
Mørkfotet buskblomsterflue
Mørkfotet buskblomsterflue (Parasyrphus lineolus) er en middelstor flue som tilhører familien blomsterfluene. Den finnes over hele landet unntatt på Finnmarkskysten.
Utseende
En middelsstor (6-11 mm), slank, gul og svart blomsterflue. Den kan minne om Syrphus-artene, men er slankere. Fasettøynene er nakne, hodet er minst så bredt som resten av kroppen. Ansiktet er for det meste gult, men med svart midtstripe og midtknøl. Thorax er litt matt svart, scutellum gult. Bakkroppen har trekantede, gule sideflekker på det andre leddet, på det tredje og fjerde leddet brede, gule tverrbånd som i midten bak er bredt innskårne, det femte leddet gult. Bakbeina er helt svarte, for- og mellombeina har mørke lår, gule legger og mørke føtter. Vingene er glassklare med brunt vingemerke.
Levevis
Larvene lever av bladlus, mest på gran. De voksne fluene kan finnes fra mai til oktober og besøker mange slags blomster, arten overvintrer som larve.
Lærdalstunnelen næringspark
Lærdalstunnelen næringspark er et næringsområde på Håbakken i Lærdal kommune i Sogn og Fjordane.
Næringsparken er lokalisert ved den østlige munningen av verdens lengste veitunnel Lærdalstunnelen, på hovedveien mellom Norges to største byer og midt mellom Oslo og Bergen. Det er 20 mil til Bergen sentrum og cirka 30 mil til Oslo sentrum.
Reisetiden fra Lærdalstunnelen næringspark med personbil til bergensområdet tar to timer, reisetid med personbil til Oslo-området tar 3,5 timer, reiser til sentrum litt lengre.
Tocantínia
Tocantínia er en kommune i delstaten Tocantins i nordregionen av Brasil.
Lærdalstunnelen næringspark
Næringsarealet er nytt, men allerede nå har virksomheter innen restaurant/veikro, transport, butikk og matproduksjon etablert seg. Ved næringsparken er det også etablert en busstasjon og kontrollstasjon for tunge kjøretøy.
Det meste kjente etableringen i næringsparken hittil, er veikroen "Haabakken", som er blitt et populært stoppested for trailersjåfører og andre veifarende på E16.
I 2010 utvider Lærdal kommune næringsparken.
Solheim skole
Solheim skole kan vise til:
Half-Life 2: Lost Coast
Half-Life 2: Lost Coast er en tilleggspakke til førstepersonsskytespillet Half-Life 2 utviklet av Valve Corporation. Det skulle egentlig være inkludert i Half-Life 2, mellom kapitlene Highway 17 og Sandtraps, men ble utelatt. Likevel har det blitt med som en bonus på forskjellige Valve-pakker, for eksempel Half-Life 2: Game of the Year Edition.
Handling
I Half-Life 2: Lost Coast begynner man ved en strand i skyggen av en kirke på toppen av en klippe. En eldre mann, som har fått kallenavnet The Fisherman, forteller at man skal avkoble en kanon i kirken som skyter raketter inneholdende Headcrabs. Mens man klatrer oppover klippen mot kirken, møter man på flere Combine Soldiers, og når man kommer seg opp og får slått av maskinen, blir en alarm satt på og et Combine Gunship dukker opp. Etter at man har skutt ned dette skipet, kommer man tilbake man til fiskeren.
Sluttstykke
Sluttstykke (engelsk bolt) er en bevegelig del i et skytevåpen eller kanon som har til formål å hente patroner fra våpenmagasinet og føre dem til kammeret i løpet. Sluttstykket utgjør normalt bakveggen i kammeret og vil sammen med patronen gass og trykk å komme ut bakveien ut ved avfyring. På geværer og noen kanoner fjerner også sluttstykket de brukte tomhylsene.
I de fleste sluttstykker sitter også tennstempelet, som gir muligheten til å avfyre patronen. Sluttstykket regnes i den norske våpenloven som en vital del i et våpen. Utdrageren er også ofte en integrert del av sluttstykket, og noen ganger er også utstøteren integrert i sluttstykket. På halvautomatiske pistoler fungerer som regel glidestykket som sluttstykke, men det finnes også design med for eksempel roterende sluttstykke eller låseblokk. Ofte vil sluttstykket også ha til formål å hente patroner fra magasinet og føre dem til kammeret i pipen.
Sluttstykket er koblet til en eller annen form for mekanisme som gjør det mulig å bevege det fram og tilbake i glidekassen. På en del gassopererte våpen er sluttstykket omsluttet av en sluttstykkebærer. Noen moderne systemvåpen har sluttstykkehode som er avtagbart slik at man kan bytte til patrongrupper med andre tykkelser på hylsebunnen (f.eks. Sauer 404).
Veksling
Sluttstykket sørger for at kruttgassene ekspanderer fremover, og etter avfyring må sluttstykket trekkes tilbake for å dra ut tomhylsen og kamre en ny patron. På manuelle repetervåpen må sluttstykket manuelt trekkes tilbake etter avfyring for å dra ut tomhylsen og kamre en ny patron, men kan ha returfjær. Eksempler på manuelle mekanismer er sylinderlås-, bøyle- og pumpemekanisme. I selvladende og helautomatiske skytevåpen veksler våpenet mellom hvert skudd. Eksempler på selvladende mekanismer er gass- eller rekylmekanisme.
Lukket vs. åpent sluttstykke
På våpen som avfyres fra lukket sluttstykke vil sluttstykket være i fremre posisjon under avfyring. Våpen med åpent sluttstykke avfyres i motsetning med sluttstykket i en posisjon hvor sluttstykket blir holdt et stykke bak, og får fart fremover ved utløsning av avtrekket. På de fleste design med åpent sluttstykke er det da sluttstykkets fart som gir energi til å antenne tennhetten.
Rigid vs. semi-rigid låsing
Den vanligste låsemekanismen på rifler er roterende sluttstykke, som kan klassifiseres som en rigid låsemekanisme. Semi-rigide låsemekanismer har bevegelige låseelementer. Eksempler på semi-rigide låsemekanismer er rullelås som på MG-3, eller kulelagre som på Heym SR 30 og Anschütz 1827 Fortner (begge rettrekkere). Sluttstykket låses ofte i låskassen eller i pipen, men det finnes også mekanismer som har sluttstykke uten låsing, som for eksempel masseretardert eller rulleforsinket sluttstykke.
Rotasjon
På roterende sluttstykker med symmetriske låseklakker henger åpningsvinkelen tett sammen med antallet låseklakker. For eksempel vil 2 låseklakker gi et hevarmsløft på rundt rundt 90 grader, mens 3 låseklakker gir et hevarmsløft på rundt rundt 60 grader, og så videre. Ettersom et hevarmsløft på 60 grader har kortere vei enn et på 90 grader vil det føles tyngre dersom alle andre variabler holdes like.
Klaksvík Heliport
Helikopter-flyplassen er trafikkert av to helikoptre:
St. John Philby
Harry Saint John Bridger Philby (født 3. april 1885 i Badulla på Ceylon, død 30. september 1960 i Beirut i Libanon) var en britisk statstjenestemann, arabist, etterretningsagent, oppdagelsesreisende og forfatter. Han var den første europeer som krysset ørkenen Rub al-Khali på Den arabiske halvøy på kamel.
Liv og virke
Philby etterfulgte T.E. Lawrence som britisk representant i Transjordan 1921–1924, men tok avskjed for å gjøre forretninger i araberverdenen. Han ble ikke-offisiell rådgiver til Ibn Saud og konverterte til islam i 1930.
Etter politiske feilslag i Storbritannia og en kort tid i fengsel der i 1940 for antikrigs-oppfatninger vendte Philby tilbake til Saudi-Arabia i 1945. Ti år deretter ble han utvist derfra på grunn av sin offentlige kritikk av den nye kongen, Sauds og hans regimes ineffektivitet og ryggesløse omgang med sine oljerikdommer.
Felipe Calderón
Felipe de Jesús Calderón Hinojosa (født 18. august 1962 i Morelia) er en meksikansk politiker. Han var Mexicos president fra den 1. desember 2006 og til den 30. november 2012.
Calderon tilhører det konservative partiet PAN. Calderon ønsker å videreføre forgjengeren Vicente Fox' linje for frihandel med USA og privatisering av offentlig virksomhet. I familiepolitikken er han katolsk orientert, og er mot abort, prevensjon og ekteskap for homofile. I valget i juli 2006 vant han knepent foran kandidaten fra det venstreorienterte partiet PRD, Andres Manuel Lopez Obrador.
Oldevatnet
Oldevatnet er en innsjø i Olden i Stryn kommune i Sogn og Fjordane. Den har et areal på 7,89 km² og ligger 33 meter over havet.
Oldevatnet består av to basseng med en samlet lengde på 11 kilometer, og som er knyttet sammen gjennom et smalt sund. Innsjøen ligger mellom høye fjell og strandsona er de fleste steder bratt og består av grus og stein. Utløp er i nord gjennom Oldeelva. Den største tilløpselva er Dalelva, som renner inn i sørenden av vatnet. Dalelva har utspring fra flere av Jostedalsbreens utløpere, blant annet Briksdalsbreen, og vannet i elva er i store deler av året sterkt farget av sedimenter fra breene.
I 1938–42 ble vannstanden i Oldevatnet senket med halvannen meter ved at stein og grus fra morenen som demmer opp vatnet ble fjernet. Formålet med senkingen var å unngå flomskader på jordbruksområdene rundt Oldevatnet.
Rob Szatkowski
Robert «Rob» Alexander Szatkowski (født 18. desember 1970), best kjent som Rob Van Dam (RVD), er en amerikansk fribryter i World Wrestling Entertainments ECW.
Haglpatron
En haglpatron er en patron som blir brukt i et haglgevær.
Rob Szatkowski
World Wrestling Entertainment
På WrestleMania 22 vant han «Money in the Bank»-stigekampen, og fikk dermed en World Championship tittel mulighet. Han vant over Shelton Benjamin på Backlash 2006, og ble ny Intercontinental Champion. Benjamin vant tittelen fort tilbake på en episode av Raw.
På ECW One Night Stand 2006 vant han WWE Championship-tittelen fra John Cena. Han ble tildelt ECW World Heavyweight Championship-tittelen av Paul Heyman på en utgave av ECW on Sci Fi. Edge vant WWE Championship-tittelen fra ham på en episode av Raw som også involverte John Cena. Dagen etter på ECW on Sci Fi tapte han ECW Championship-tittelen til Big Show etter Paul Heyman bedro ham. Siden den episoden av ECW on Sci Fi fikk han 60 dager suspendert fra ECW og WWE. Siden han kom tilbake til ECW on Sci Fi i august har han vært i rivaleri med wrestlere kjent som Hardcore Holly, Test og New Breed. Nå for tiden er han med i gruppen av wrestlere som kaller seg ECW Originals som består bare av medlemmer fra det originale ECW som var på 90-tallet. På WrestleMania 23 vant han og ECW originals kampen mot New Breed. Men etter bare tre dager vant New Breed en Hardcorematch mot dem på ECW on Sci Fi.
Haglpatron
Oppbygning
Når kruttet antennes økes trykket i patronen og haglet forlater våpenet som alle andre typer prosjektiler. Eneste forskjellen er at det normalt er flere hundre hagl som spres når de forlater løpet. Haglet lager en slags "sigarform" og blir som en vegg med stor treffradius. Haglet har liten penetreringsevne, men det er kraften og sjokket som medfølger, som dreper viltet. Hagl fungerer best på korte avstander. inntil 30 meter. Det finnes også haglpatroner med såkalte slugs, som inneholder kun ett prosjektil.
Kaliber
Det vanligste kaliberet for hagle er 12, som blant annet fås i lengdene 70 mm (2,75 tommer), 75 mm (3 tommer) og 89 mm (3.5 tommer). Kaliber 16 og 20 er også vanlige.
Langlibakken (Oslo)
Langlibakken (3–7, 2–4) er en vei på Høybråten i bydel Stovner i Oslo. Den går sørvestover fra Høybråtenveien og ender som blindvei sørvest for Lundåsveien.
Morelos
Morelos er en av Mexicos 31 delstater og befinner seg i den sentrale delen av landet. I nord grenser Morelos til Distrito Federal (Mexicos føderale distrikt), til delstaten México, i sør til Guerrero og i øst til Puebla. Dette er en av Mexicos minste delstater i utstrekning, med et areal på 4 893 km², omtrent som Akershus fylke. Befoklkningen ligger på ca. 1,8 millioner innbyggere. Hovedstaden er Cuernavaca, et kjent utfluktsmål for mange innbyggere i den nærliggende Mexico by. José María Morelos, en av heltene fra den meksikanske uavhengighetskrigen 1810–21, er opphavet til delstatens navn.
Langlibakken (Oslo)
Veien fikk navn i 1925 etter eiendommen Langli (Lundåsveien 6).
Morelos
Geografi
Morelos ligger i det meksikanske høylandet, og er fjellrikt. Den høyeste toppen er Popocatépetl, 5452 meter høyt. Den sentrale delen er imidlertid et dalføre rundt hovedstaden Cuernavaca som ligger i ca. 1500 meters høyde. Her er klimaet noe varmere enn i Mexico by, og en del tropiske vekster som ikke gror i Mexico by, finnes her.
Historie
Det frodige dalføret rundt Cuernavaca spilte en rolle under alle tidlige kulturer i det sentrale meksikanske høylandet. Rundt 1200 ble området intensivt oppdyrket av en kultur som kalles Tlahuica, med hovedstad i Cuernavaca. Rundt 1370 ble de undertvunget av aztekerne, og gjorde sterk motstand mot spanjolene da de kom i 1521. Morelos er også kjent fra den meksikanske revolusjonen, da Emiliano Zapata opererte fra området, og ble myrdet i 1919.
Interessant i Morelos
Xochicalco, del av UNESCOs verdenarvsliste, Las Pilas og Coatetelco er de viktigste arkeologiske stedene i delstaten. Klosterkirken i Tepoztlán er en skatt fra kolonitida. Delstatshovedstaden Cuernavaca har mange historiske bygninger fra de aller første tiårene av spansk herredømme i Mexico, og er preget av en verdensvant atmosfære.
Cable & Wireless
Cable & Wireless er et britisk telekommunikasjonsfirma.
På midten av 1980-tallet ble firmaet det første i Storbritannia som tilbød en alternativ telefontjeneste til British Telecom. Senere tilbød firmaet også kabel-TV til sine kunder, men denne tjenesten ble tatt over av NTL i 2000.
Bakgrunnshistorie
«Cable and Wireless» kan spore sin historie tilbake til en rekke britiske telegrafi-selskaper grunnlagt på 1860-tallet. Telegraf-linjen mellom London og Bombay ble fullført i 1870. Under navnet «Eastern Telegraph Company» utvidet de blant annet kabel-lengdene mellom Vestindia og Sør-Amerika.
I løpet av første verdenskrig ble alle kabel-tjenester fra Storbritannia kontrollert av britiske myndigheter. Eastern Telegraph-gruppen tjente enormt på å omd-irigere virksomheten til India og Øst-Asia, bort fra de tysk-eide landveiene. For første gang ble kabler mål for krigføring i seg selv. Eastern Telegraph, British Royal Navy og General Post Office samarbeidet om å kutte alle kabel-forbindelser mellom Tyskland og Nord-Amerika. Tyskerne deaktiverte midlertidig både kabalen over Stillehavet og over Det indiske hav, ved å angripe øy-stasjoner i verdenshavene.
Med økende konkurranse fra bedrifter som bruker radio-kommunikasjon, deriblant Marconi's Wireless Telegraph Company, ble det i 1928 besluttet å slå sammen kommunikasjonsmetodene til det britiske imperiet til ett enkelt driftsselskap, opprinnelig kjent som Imperial and International Communications Ltd. Men fra 1934 gikk denne bedriften under navnet Cable og Wireless Limited. Firmaet grunnla også datterselskaper i forskjellige land, for eksempel Indian Radio and Cable Communications Company i 1932, designet for å føre tilsyn med Indias eksterne kommunikasjon med andre land.
Men andre verdenskrig gjenopplivet «kabel-krigen» som foregikk mellom 1914 og 1918. I 1939 ble tysk-eide kabler over Atlanterhavet ødelagt igjen, og i 1940 ble italienske kabler til Sør-Amerika og Spania kuttet som gjengjeldelse etter en italiensk aksjon mot to av de fem britiske kablene som forbinder Gibraltar og Malta. Electra House, bedriftens hovedkontor og kabel-stasjon, ble skadet på grunn av tysk bombing i 1941.
Tautologisk sammensetning
En tautologisk sammensetning er en sammensetning der en overflødig gjentagelse, tautologi, forekommer, for eksempel der man bruker ett av ordene som utgjør et akronym sammen med akronymet selv, og dermed i realiteten gjentar dette ordet.
Vanlige eksempler
Akronym
Cable & Wireless
Bakgrunnshistorie
I 1998 fusjonerte MCI Communications og WorldCom for å skape MCI WorldCom, selskapets eksisterende amerikanske datterselskap Cable and Wireless USA, Inc. Frem til 1998 hadde Cable & Wireless USA bare drevet med telefon-virksomhet og en liten internett-tjeneste. Cable & Wireless kjøpte det japanske selskapet IDC (International Digital Communications) og kalte det Cable & Wireless IDC Inc.
I løpet av 1999 og 2000 kjøpte Cable and Wireless opp 12 forskjellige Internett-leverandører og andre selskaper over hele Europa (i Østerrike, Frankrike, Tyskland, Nederland, Belgia, Italia, Spania og Sveits) og Sverige og Irland for å grunnlegge, sammen med sin britiske virksomhet, Cable and Wireless Europa.
Sunndal Rockefestival
Sunndal Rockefestival var en musikkfestival arrangert av frivillige på Sunndalsøra på Nordmøre i Møre og Romsdal. Festivalen ble arrangert i perioden 1998 til 2006.
Slaget om Paraceløyene
Selv om Kina hadde fungert som en alliert for Nord-Vietnam helt til 1970, og Vietnamkrigen mellom Nord-Vietnam og Sør-Vietnam hadde pågått i over 15 år, reagerte Nord-Vietnam med å ytre bekymring til det[hva?] som hadde hendt. Som et resultat ble forholdet mellom Hanoi og Beijing noe kjøligere, og i 1976, et år etter at krigen endte med en gjenforening av Vietnam, ble kravet om øygruppen fornyet av Hanoi-regimet. Kina kontrollerer fremdeles øyene, men Taiwan og Vietnam gjør også krav på dem.
Little Deuce Coupe
Little Deuce Coupe er det fjerde albumet fra The Beach Boys og det tredje fra bandet i 1963. Albumet er en blanding av gamle og nye innspillinger med bil-relaterte tekster. Little Deuce Coupe kom på 4.-plass på Billboard 200 i USA og ble liggende på listen i 46 uker. Albumet har etter hvert solgt til platina i USA. Dette er det siste The Beach Boys-albumet der David Marks medvirker, da han forlot bandet kort tid etter innspillingen.
Albumet ble hurtig satt sammen av Brian Wilson etter at Capitol Records ga ut samlealbumet Shut Down sommeren 1963. Shut Down inneholdt blant annet The Beach Boys-sangene «Shut Down» og «409», som ble brukt uten bandets viten og vilje. Little Deuce Coupe består av åtte nye innspillinger og fire tidligere utgitte sanger; «Little Deuce Coupe», «Shut Down», «409» og «Our Car Club». På grunn av at nesten alle sangene omhandler biler og bilkjøring, unntaket er «Be True to Your School» – selv om også denne sangen nevner «cruising», blir albumet i ettertid regnet som et av de tidligste eksemplene på konseptalbum innen rock.
«Deuce coupe» er et kallenavn for en bestemt bilmodell, der «toer» (deuce) refererer til «to» i bilmodellens byggeår, 1932.
Side to
Albumet ble i 1990 utgitt på nytt av Capitol Records i en «to-for-en»-utgivelse som Little Deuce Coupe/All Summer Long sammen med All Summer Long med fire bonusspor.
Langretta (Oslo)
Langretta (3–23, 6–20) er en vei på Brenna i bydel Søndre Nordstrand i Oslo. Den går sørover som blindvei på vestsiden av Brennaveien.
Gulfotbuskblomsterflue
Gulfotbuskblomsterflue (Parasyrphus vittiger) er en middelstor flue som tilhører familien blomsterfluene. Den finnes over hele landet unntatt på Finnmarkskysten.
Utseende
En middelsstor (6-11 mm), slank, gul og svart blomsterflue. Den kan minne on Syrphus-artene, men er slankere. Av Parasyrphus-artene ligner den på mørkfotet buskblomsterflue (Parasyrphus lineolus) men skiller seg fra denne på de lyse beina. Fasettøynene er nakne, hodet er minst så bredt som resten av kroppen. Ansiktet er for det meste gult, men med svart midtstripe og midtknøl. Thorax er litt matt svart, scutellum gult. Bakkroppen har trekantede, gule sideflekker på det andre leddet, på det tredje og fjerde leddet brede, gule tverrbånd som i midten bak er bredt innskårne, det femte leddet gult. Bakbeina er gule med en mørk ring på leggene, lårene litt mørke ved roten, for- og mellombeina er nesten helt gule. Vingene er glassklare med brunt vingemerke.
Levevis
Larvene lever av bladlus, mest på gran. De voksne fluene kan finnes fra mai til september og besøker mange slags blomster, arten overvintrer som larve.